**19/2017**

**פרוטוקול ישיבת וועד שהתקיימה ביום א' 3 בדצמבר 2017**

הישיבה התקיימה בחדר הישיבות במכון לחקר ישראל והציונות ע"ש ב"ג נקבעה לשעה 21:00.

**משתתפים**: דובי רול, מיכל ארנון, איל גילת, אביבה לוי, מיכל מויאל, אדם סלע, גיא רותם.

**נוכחים**: יפעת וגנר, חנה סיוון, שחר וואנו ואורלי גלעד.

**סדר יום:**

1. **אישור פרוטוקול 12.11.17.**
2. **הצגת פעילויות תרבות ביישוב.**
3. **התנגדות תושבים לטיילת מצוק הצינים.**
4. **שיווק מגרשים נווה בוקר.**
5. **הצגת פרויקט גינה קהילתית.**
6. **גיא רותם כנציג הועד בועדת תכנון.**
7. **יעדים לתקציב 2018.**
8. **אסיפת תושבים תאריך, נושאים.**
9. **שונות**

**דיון:**

1. **אישור פרוטוקול 12.11.17**- להוסיף - שמחלקת שפ"ה אמורה להוציא את ההסברים לתושבים. מאושר ברוב. גיא לא היה ולכן לא מצביע.
2. **הצגת פעילויות תרבות ביישוב** –

* יפעת מציגה את חולצות היישוב שהופקו. יוצאו למכירה: חולצת מבוגר ב 25 ₪. ילדים 20 ₪. סלוגן ושיווק אגרסיבי.
* בחנוכה מתוכננת צעדת למפיונים, משאית כיבוי אש ופעילות אימפרוביזציה למבוגרים ולילדים באולם הספורט.
* יש לסנכרן בין כל הפעילויות ביישוב. ליצור לינק במידעון לטבלת פעילויות שנתית. באחריות ליאת.
* יש דרישה של ועדת תרבות להיכל תרבות ביישוב שיכול להכיל את כלל היישוב. היישוב גדל וצומח ויש צורך במקום שיוכל להכיל אירועים לכלל התושבים. להעביר את הדיון לוועדת תכנון.
* יתקיים אירוע שנה אזרחית ב 29/12/17 פרטים בהמשך...

1. **התנגדות תושבים לטיילת מצוק הצינים** – חנה מציגה את ההסתייגויות של חלק מהתושבים לתוכנית שהוצגה ע"י רשות ניקוז.

* הפרדה בין אזורי מגורים לאזורי תיירות. כניסה של שלוחות מהטיילת לתוך השכונה.
* תאורה לאורך הטיילת.
* שירותים.
* תושבי השכונה מסתייגים מהטיילת, מברכים על פתרון הניקוז. מציעים לסיים את הטיילת מול הפסל של עזרא אוריון כך שהטיילת לא תכנס לשכונת נווה צין.

יש לעשות הפרדה בין הצורך של היישוב ותושבי השכונה לבין ראיה רחבה יותר של המכלול, האם זה טוב ליישוב? הנוף שייך לכולם. ניתן לדון באיך לבנות את הטיילת. יותר נכון לתת היבטים תכנוניים לתוכנית ולא לבטל את הטיילת בכלל.

אורלי תשלח שוב לחברי הועד את התוכנית של רשות ניקוז.

מבקשים שהחומר יפורסם לתושבים. מבקשים להעלות את המצגת לאתר היישוב.

1. **שיווק מגרשים נווה בוקר** – אבשה לא הגיע ולכן הנושא לא ידון.
2. **הצגת פרויקט גינה קהילתית** – שחר רכז יישובי של מרכז הצעירים המועצתי, מציג את הרעיון לגינה קהילתית בשצ"פ נווה בוקר א' בין נווה בוקר א' לבין השבלולים. מבקשים תקציב של 10,325 ₪. שחר מבקש אישור למיקום הגינה ואישור לתקציב. איל מציע שמשפחות ישלמו שכירות לערוגות. תקציב ריאלי של 20,000 ₪. פרויקט שיהיה מחובר לגנים לבי"ס לגיל השלישי... ניתן להגדיר שעות פעילות לא להפריע לשכנים. הרעיון להקים את הגינה עם כוחות מקומיים.

הועד מברך על היוזמה, יש לתת את הדעת לנושא היעלים והגידור (1500 ₪ לגידור הסעיף לא מספיק) חשוב שהדברים יראו כמו שצריך.

**החלטה**: הועד בעד תקצוב הפרויקט מתקציב 2018. תקציב שנתי חד פעמי של עד תקרה של 18,000 להקמה.

אביבה נמנעת היתר בעד.

1. **גיא רותם כנציג הועד בועדת תכנון** – מביע התנגדות להחלטת הועד שלא תהיה לנציג הועד אפשרות להצביע ולהשפיע בישיבות הועדות השונות.

השאלה איך מסנכרנים את דעת הנציג בישיבות עם דעת כלל חברי הועד?

גיא מבקש את אמון חברי הועד לשיקול דעתו בהצבעות בוועדות השונות.

צריך לשמור על איזון בין דעות אישיות של חברי הועד לנושאים משמעותיים שיש להעביר להצבעה של כלל חברי הועד.

**החלטה:** הועד ישמח שגיא יהיה נציגו בוועדת תכנון בנוסף לוועדת חינוך מתוך הבנה שהוא מייצג את הועד. החלטות עקרוניות יגיעו להצבעת הועד.

1. **יעדים לתקציב 2018 –** נא לשלוח לאורלי פנטזיות תקציביות. ישיבת הועד הבאה בנושא תקציב.
2. **אסיפת תושבים תאריך, נושאים** – מפורסם אסיפת תושבים עם נציגי המדברן ב 8/1/2018.

צוות הופו מגיעים להתקין את הציפור ב 27-28/12.

מבקשים לקיים אסיפת תושבים במהלך ינואר.

1. **שונות -**

* מיכל מויאל מבקשת שבמהלך כל ישיבה, אורלי תעדכן לגבי ביצוע החלטות הועד - מעקב ביצוע.
* אדם - יש קצרים חוזרים בתאורה של הגדר הצפונית. דני יעביר לאורלי הצעת מחיר לתיקון התאורה, אורלי תבקש תב"ר מהמועצה לתיקון.
* תוקן שער הכניסה ליישוב.
* איל מעדכן על פגישה עם מחנה רמון לגבי רעש המטוסים. הנושא ידוע לטייסת, אך יש קושי בשינוי. הניווטים הם לפי יישובים ולפי גובה אבסולוטי. הפעילות גדלה באופן משמעותי במהלך השנים האחרונות.
* מטאטא כביש – עלות רכישת מטאטא כביש כ 120,000 ₪ יד 2. יש לקחת החשבון עלויות תחזוקה שוטפת וכוח אדם להפעלה. מדובר בסכום של 7,000 ₪ שנתי + 1500 ₪ דלק לחודש. איל מתבקש לשלוח את הפנטזיה לתקציב 2018.
* אביבה – יום ב"ג - מציינת את הצוות שעבד וניקה את כל האזור. הברזלים נלקחו עוד באותו היום. השנה אבטחת אישים ומרכז הסברה לא לקחו בחשבון שקיים יישוב שצריך להתייחס אליו ולתושביו. הבטיחו כי בשנה הבאה היישוב יוזמן ולא ע"י התאגיד שהיה אחראי לכך כל השנים.
* אביבה מבקשת לחשוב שוב האם יש צורך ב 4 פינות מיחזור ביישוב, חושבת שהיישוב לא יכול להתמודד עם סידור וניקיון של פינות המיחזור הרבות. אורלי תכתוב מכתב להילה שהיישוב מבקש להעלות את תדירות הפינויים. אביבה מבקשת לפרסם לתושבים: שאם מכלי האצירה מלאים, התושבים מתבקשים לזרוק את הפסולת לפחים.

יש לפרסם במידעון לתושבים.

רשמה: **אורלי גלעד**